text: Dejligt at se så mange. Men på en hård baggrund.
  Lige nu er den amerikanske vicepræsident og andre højstående regeringsmedlemmer i Grønland. På trods af at Grønland har frabedt sig deres besøg.
  
  Svær tid vi lever i
  For et år siden var det helt umuligt at forestille sig, at USA åbent ville sige, at de vil overtage Grønland (og Canada og Panama)
  For et år siden var det helt umuligt at forestille sig, at en ny grønlandsk regering i stedet for at arbejde for at forbedre hverdagen for mennesker i Grønland, skal arbejde hårdt for at sikre Grønlands overlevelse og grønlændernes ret til selvbestemmelse om egen fremtid.
  For et år siden var det helt umuligt at forestille sig, at vi i Danmark aktivt skal forholde os til et USA der truer vores rigsfællesskab – også militært
  
  Nogle gange er man nødt til at vælge side
  I har tydeligt valgt side
  Og vi er på jeres side
  
  I er et forbillede for os og mange andre i verden
  I har sagt klart nej til USA
  Selvom i kun er ca. 56.000 mennesker i Grønland mod USA, den store supermagt
  Så har i ranket ryggen og sagt nej!
  Vi står lige bag jer og folk i mange andre lande støtter jer
  
  Bøller skal ikke have lov at bestemme – hverken i skolen eller i verden
  Hvis man bøjer sig for bøller, så giver man dem mere magt
  I stedet skal vi stå sammen og sige nej
  Det har taget generationer at opbygge en verdensorden baseret på love og regler og internationale aftaler.
  En verdensorden baseret på respekt for landegrænser og respekt for mennesker.
  
  Den verdensorden skal en bølle og hans kumpaner ikke have lov at ødelægge
  Så tak til jer i grønland for at sige så klart nej
  Vi står her sammen med jer og lige bag her
  
  Vi er på jeres side
  